Diari Oficial de la Generalitat Valenciana


Sumari del DOGV 6441, del 19-01-2011 (2011/330)

RESOLUCIÓ de 13 de gener de 2011, del conseller de Solidaritat i Ciutadania, de la convocatòria, realitzada mitjançant la Resolució de 3 d'agost de 2010, de la tercera edició del Premi Solidària.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6441

Data del DOGV
:   19-01-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/330


Data del document
:   13-01-2011

Organisme emissor
:   Conselleria de Solidaritat i Ciutadania

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 13 de gener de 2011, del conseller de Solidaritat i Ciutadania, de la convocatòria, realitzada mitjançant la Resolució de 3 d'agost de 2010, de la tercera edició del Premi Solidària. [2011/330]  
En data 1 de setembre de 2010, va ser publicada en el Diari Oficial de la Comunitat Valenciana (DOCV núm. 6345), la Resolució de la Conselleria de Solidaritat i Ciutadania, de 3 d'agost de 2010, per la qual es regulava i convocava la tercera edició del Premi Solidària.  
A la present convocatòria s'han presentat un total de sis candidatures.   
El jurat, de conformitat amb la base tercera de la resolució de referència, ha examinat les candidatures presentades, d'acord amb els criteris de valoració establits en la dita base, i ha formulat el seu veredicte, proposant les candidatures que per la seua labor han contribuït a l'eradicació de la pobresa i el compliment dels Objectius de Desenrotllament del Mil·lenni, premiant, d'esta manera, l'esforç, el compromís i els valors humans, en les accions de cooperació internacional al desenrotllament, de codesenrotllament, de caràcter humanitari o de sensibilització social, de la ciutadania valenciana, des del respecte als valors i drets humans i davall d'un enfocament integral i d'impacte.   
Fonaments jurídics  
De conformitat, amb el que preveu el Decret 198/2009, de 6 de novembre, del Consell, modificat pel Decret 69/2010, de 30 d'abril, del Consell, pel qual s'establix l'estructura orgànica bàsica de la Presidència i de les conselleries de la Generalitat, així com en el Decret 91/2010, de 21 de maig, del Consell, pel qual s'aprova el Reglament Orgànic i Funcional de la Conselleria de Solidaritat i Ciutadania (DOCV núm. 6274, de 25.05.2010), desplegat per l'Orde 9/2010, de 25 de juny, de la Conselleria de Solidaritat i Ciutadania.  
Per raó d'això, i a proposta motivada del jurat, en la reunió del 12 de gener de 2011, resolc:  
Primer  
Concedir a l'ONGD Terra Pacífic, presentada per Mª Teresa Antón Greses, el Premi Solidària, i l'entrega d'un diploma acreditatiu, d'acord amb el que establix la base cinc, punt u, de la resolució de convocatòria.  
Segon  
Concedir una menció honorífica a la Fundació de Neurologia, Educació i Desenrotllament (NED), presentada per Esperanza Belenguer Pérez, d'acord amb el que establix la base cinc punt dos, de la resolució de la convocatòria.  
Contra la present resolució, que posa fi a la via administrativa, es podrà interposar, potestativament, recurs de reposició davant d'este mateix òrgan, en el termini d'un mes comptat des de l'endemà de la seua notificació, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació. Tot això de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 13 de gener de 2011.- El conseller de Solidaritat i Ciutadania: Rafael Blasco Castany.